Βότκα πορτοκάλι

**Βότκα Πορτοκάλι** είναι μία ελληνική κωμική τηλεοπτική σειρά, παραγωγής 2001-2002, που δημιουργήθηκε από τον Γιάννη Μαρούδα και προβλήθηκε από τον τηλεοπτικό σταθμό ANT1 από τις 4 Οκτωβρίου του 2001 μέχρι τις 20 Ιουνίου του 2002. Τη σκηνοθεσία της σειράς επιμελήθηκε ο Βασίλης Θωμόπουλος, την παραγωγή η εταιρεία Studio ATA, ενώ το ομώνυμο τραγούδι των τίτλων ερμήνευσε ο Φάνης Μεζίνης.

Η σειρά παρουσιάζει τη ζωή δύο ζευγαριών που το ένα ερωτεύεται τους συντρόφους του άλλου κάτω από το πρίσμα του κόσμου της νύχτας. Το *Βότκα Πορτοκάλι* προβλήθηκε για μία τηλεοπτική σεζόν και αποτελείται συνολικά από 33 επεισόδια. Τους βασικούς ρόλους της σειράς ερμηνεύουν ο Κώστας Κόκλας, ο Ρένος Χαραλαμπίδης, η Μαρία Λεκάκη, η Τζένη Ιωακειμίδου και η Σούλα Αθανασιάδου.

Μετά την ολοκλήρωσή της, η σειρά προβάλλεται σε επανάληψη σε ετήσια βάση από τον ίδιο κανάλι, ενώ το 2020 η σειρά προβλήθηκε για πρώτη φορά σε επανάληψη και από το Μακεδονία TV.

## Υπόθεση
Ο Σπύρος Κολιόπουλος (Κώστας Κόκλας) είναι λογιστής και χάνει τη δουλειά του και την γυναίκα του Μαίρη (Μαρία Λεκάκη), μια θερμόαιμη κομμώτρια που τον απειλεί με χωρισμό. Ο Σπύρος καταλήγει σε ένα μπαράκι, μεθάει με βότκα και ερωτεύεται κεραυνοβόλα τη Νατάσα (Τζένη Ιωακειμίδου), την Ουκρανή μπαργούμαν, που είναι κορίτσι του ιδιοκτήτη του μπαρ Βαγγέλη. Το ίδιο βράδυ, ο Σπύρος σώζει την ζωή του Βαγγέλη Μανιατέα (Ρένος Χαραλαμπίδης) από τις σφαίρες μιας συμμορίας και εκείνος του προτείνει να δουλέψει για αυτόν θεωρώντας τον "αδελφό" του. Έτσι ο Σπύρος βρίσκεται συνεχώς κοντά στη Νατάσα και το μοιραίο δεν αργεί να προκύψει. Στο μεταξύ η Μαίρη, που έχει βάλει στο μάτι τον Βαγγέλη, δεν υποψιάζεται τίποτα για τη Νατάσα, επειδή δεν διανοείται ότι ο Σπύρος μπορεί να συγκινήσει ερωτικά μια γυναίκα. Ο Σπύρος ωστόσο εγκαταλείπει τη Μαίρη και συζεί κρυφά με τη Νατάσα και ο Βαγγέλης για να την βρει ζητάει την βοήθεια του Σπύρου.

## Επισκόπηση

## Διανομή
### Καστ
* Κώστας Κόκλας ως Σπύρος Κολιόπουλος
* Ρένος Χαραλαμπίδης ως Βαγγέλης Μανιατέας
* Μαρία Λεκάκη ως Μαίρη Κολιοπούλου 
* Τζένη Ιωακειμίδου ως Νατάσσα Ρογκοζίνα	
* Σούλα Αθανασιάδου ως Ευανθία Μανιατέα
* Ευδοκία Πλατή ως Βίκυ 
* Γιώργος Βουλτζάτης ως Νώντας

### Έκτακτες συμμετοχές

* Ζαχαρένια Σπήλιου ως Φούλη (επεισόδια 1,2)
* Βασίλης Δασκάλου ως Βασίλης (επεισόδια 1,2)
* Τάσος Παλαντζίδης ως Μπιλ Τσόγκας (επεισόδια 5,6) 
* Μαριάννα Λαγουρού ως Τζόαν Τσόγκας (επεισόδια 5,6) 
* Λεωνίδας Χρυσομάλλης ως δικηγόρος (επεισόδια 5,6) 
* Άλκης Παναγιωτίδης ως Γάτος (επεισόδιο 8) 
* Δημήτρης Κανέλλος ως Σιδερώστρας (επεισόδιο 8) 
* Ιωσήφ Μαρινάκης ως Σάκης (επεισόδια 14,15) 
* Βέρα Λάμπρου ως Μανωλία (επεισόδιο 14)
* Δημήτρης Βεάνος (επεισόδιο 15) 
* Τόνυ Δημητρίου ως Αντρίκος Ζησιμόπουλος (επεισόδιο 18)

* Σοφία Παυλίδου ως Ζέτα (επεισόδια 21,22)
* Μάκης Πατέλης ως Μπάμπης (επεισόδια 21,22)
* Εύα Κουμαριανού ως τρανσέξουαλ (επεισόδια 21,22)
* Δημήτρης Μαυρόπουλος ως θείος Κούλης (επεισόδια 23-25)
* Ελπίδα Μαζαράκη ως Χαρίκλεια (επεισόδια 23-33)
* Ανδρέας Ευαγγελάτος ως Ευαγγελάτος (επεισόδιο 27) 
* Χριστίνα Τσάφου ως Κασσιανή (επεισόδια 29-31)
* Ανδρέας Βαρούχας ως Φώτης Ζησιμόπουλος (επεισόδια 32,33)
* Δημήτρης Παλαιοχωρίτης ως υπάλληλος ΣΔΟΕ (επεισόδιο 32)
* Κώστας Αποστολάκης ως Δημήτρης Παπαμάργαρης (επεισόδιο 32) 
* Άννα Στάτσκαγια ως Γκαλίνα (επεισόδιο 32) 
* Γιώργος Μαργαρίτης ως Γιώργος Μαργαρίτης (επεισόδιο 33)

## Επεισόδια

* Προβαλλόταν κάθε Πέμπτη στις 21:00.

## Παραπομπές


Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές